Δάσκαλος του θρύλου της Αγίας Λουκίας

Ο Δάσκαλος του θρύλου της Αγίας Λουκίας (Master of the Legend of Saint Lucy, άκμασε κατά την περίοδο 1480 - 1510Web Gallery of Art, MASTER of the Legend of Saint Lucy) ήταν Φλαμανδός ζωγράφος από τη Μπρυζ, του οποίου το πραγματικό όνομα παραμένει άγνωστο. Πιθανολογείται ότι γεννήθηκε μεταξύ 1430 και 1440.Meester van de Legende van de Heilige Lucia στο Ολλανδικό Ίδρυμα Ιστορίας της Τέχνης Το όνομα αυτό του το απέδωσε ο ιστορικός τέχνης Μαξ Φριντλέντερ (Max J. Friedländer) λόγω της ύπαρξης μιας εικόνας για Αγία Τράπεζα που σήμερα βρίσκεται στην εκκλησία του Αγίου Ιακώβου της Μπρυζ, χρονολογούμενης από το 1480, στην οποία απεικονίζονται τρεις σκηνές από τη ζωή της Αγίας Λουκίας.National Gallery of Art, New York, Master of the Saint Lucy Legend Ένας ακόμη πίνακας της Παρθένου με το Βρέφος και Αγίες αναγνωρίστηκε από τον Φριντλέντερ ως ζωγραφισμένος από το ίδιο χέρι και, με βάση αυτούς τους δύο πίνακες τού απέδωσε άλλους εικοσιπέντε έως τριάντα. Σήμερα του αποδίδονται περί τους 50 πίνακες, αλλά εκτός αυτών το "χέρι" του διακρίνεται και σε πίνακες - προϊόντα συνεργασίας μεταξύ καλλιτεχνών.

Είναι πιθανόν να είχε μαθητές από την Ισπανία στο εργαστήριο που διατηρούσε στη Μπρυζ, ενώ πιθανολογείται ότι εκπαιδεύτηκε μαζί με τον Ντίρικ Μπάουτς, ενώ είναι εμφανής η επίδραση του Χανς Μέμλινγκ στο έργο του. Πιθανότατα επηρεάστηκε, επίσης, από τους Γιαν βαν Άικ και Χούγκο φαν ντερ Χους, ενώ αμυδρή είναι η επίδραση και Ισπανών καλλιτεχνών, που υποδηλώνει ότι είναι πιθανόν να ταξίδεψε στην Ιβηρική χερσόνησο.Museo Nacional Thyssen - Bornemisza: Master of the Saint Lucy Legend Η ιστορικός τέχνης Αν Ρόμπερτς έχει προτείνει την ταύτιση του ανώνυμου καλλιτέχνη με τον Γιαν ντε Χερβύ (Jan de Hervy), ο οποίος απεβίωσε πριν το 1512.

 Παραπομπές 

Βιβλιογραφία
D. de Vos, "Nieuwe toeschrijvingen aan de Meester van de Lucialegende, alias de Meester van de Rotterdamse Johannes op Patmos", Oud Holland, XC, 1976, .
Max Jakob Friedländer, Early Netherlandish Painting, VI, Hans Memling and Gerard David, New York, 1972.
D. Martens, "Der Brügger Meister der Lucialegende. Bilanz der Forschungen und neue Hypothesen", Die Kunstbeziehungen Estlands mit den Niederlanden in den 15.-17. Jahrhunderten. Der Marienaltar des Meisters der Lucialegende 500 Jahre in Tallinn, Konferenz 25-26 September 1995, Tallinn, 2000, .
A. M. Roberts, The Master of the Legend of Saint Lucy: a catalogue and critical essay [Dissertation], University of Pennsylvania, 1982.
N. Veronee-Verhaegen, "Le Maître de la Légende de sainte Lucie: précisions sur son œuvre", in Bulletin de l'Institut royal du Patrimoine artistique, II, 1959, .
S. Zdanov, "Quelle identité pour le Maître de la Légende de sainte Lucie? Révision des hypothèses et proposition d'identification", in Koregos. Revue et encyclopédie multimédia des arts sous l'égide de l'Académie royale de Belgique, 2013, 76.  -->

Εξωτερικοί σύνδεσμοι

Κατηγορία:Φλαμανδοί ζωγράφοι